ระเบียบสำนักงานอัยการสูงสุดว่าด้วยค่าใช้จ่ายในการดำเนินการตามระเบียบคณะกรรมการอัยการว่าด้วยหลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิ และการห้ามหาเสียงในการเลือกประธาน ก.อ. และกรรมการอัยการผู้ทรงคุณวุฒิ พ.ศ. ๒๕๖๑ และระเบียบคณะกรรมการอัยการว่าด้วยการเข้าชื่อการลงมติ และการถอดถอนประธาน ก.อ.หรือกรรมการอัยการผู้ทรงคุณวุฒิพ.ศ. ๒๕๖๑พ.ศ.๒๕๖๑ โดยที่เป็นการสมควรปรับปรุงระเบียบสำนักงานอัยการสูงสุดว่าด้วยค่าใช้จ่ายในการดำเนินการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการ พ.ศ. ๒๕๕๓มาตรา ๑๘ (๓) พ.ศ. ๒๕๕๔ เพื่อให้สอดคล้องและครอบคลุมกับการแก้ไขเพิ่มเติมการเลือกประธานก.อ. กรรมการอัยการผู้ทรงคุณวุฒิ และการลงมติถอดถอนประธาน ก.อ. และกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓) พ.ศ. ๒๕๖๑อาศัยอำนาจตามความในมาตรา ๒๗ วรรคหนึ่ง (๓) และวรรคสาม และมาตรา๗วรรคสอง แห่งพระราชบัญญัติองค์กรอัยการและพนักงานอัยการ พ.ศ. ๒๕๕๓ ประกอบมาตรา ๒๑ และมาตรา ๒๕/๑ แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ(ฉบับที่ ๓) พ.ศ. ๒๕๖๑ อัยการสูงสุดโดยความเห็นชอบของคณะกรรมการอัยการ จึงออกระเบียบดังต่อไปนี้ข้อ ๑ ระเบียบนี้เรียกว่าระเบียบสำนักงานอัยการสูงสุดว่าด้วยค่าใช้จ่ายในการดำเนินการตามระเบียบคณะกรรมการอัยการว่าด้วยหลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิ และการห้ามหาเสียงในการเลือกประธาน ก.อ. และกรรมการอัยการผู้ทรงคุณวุฒิ พ.ศ. ๒๕๖๑ และระเบียบคณะกรรมการอัยการว่าด้วยการเข้าชื่อการลงมติ และการถอดถอนประธาน ก.อ. หรือกรรมการอัยการผู้ทรงคุณวุฒิ พ.ศ. ๒๕๖๑พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสำนักงานอัยการสูงสุดว่าด้วยค่าใช้จ่ายในการดำเนินการเลือกกรรมการอัยการผู้ทรงคุณวุฒิตามพระราชบัญญัติระเบียบข้าราชการฝ่ายอัยการพ.ศ. ๒๕๕๓ มาตรา ๑๘ (๓) พ.ศ. ๒๕๕๔ข้อ ๔ ในระเบียบนี้คณะกรรมการควบคุมการส่งบัตรลงคะแนนหมายความว่า คณะกรรมการควบคุมการส่งบัตรลงคะแนนตามระเบียบคณะกรรมการอัยการว่าด้วยหลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิ และการห้ามหาเสียงในการเลือกประธาน ก.อ. และกรรมการอัยการผู้ทรงคุณวุฒิ พ.ศ. ๒๕๖๑ ข้อ ๑๒ และระเบียบคณะกรรมการอัยการว่าด้วยการเข้าชื่อการลงมติและการถอดถอนประธาน ก.อ. หรือกรรมการอัยการผู้ทรงคุณวุฒิพ.ศ. ๒๕๖๑ ข้อ ๙คณะกรรมการตรวจนับคะแนนหมายความว่า คณะกรรมการตรวจนับคะแนนตามระเบียบคณะกรรมการอัยการว่าด้วยหลักเกณฑ์และวิธีการเลือกประธานก.อ. และกรรมการอัยการผู้ทรงคุณวุฒิและการห้ามหาเสียงในการเลือกประธาน ก.อ. และกรรมการอัยการผู้ทรงคุณวุฒิพ.ศ. ๒๕๖๑ ข้อ ๑๕คณะกรรมการดำเนินการลงมติหมายความว่า คณะกรรมการดำเนินการลงมติเพื่อถอดถอนประธานก.อ. หรือกรรมการอัยการผู้ทรงคุณวุฒิ ตามระเบียบคณะกรรมการอัยการว่าด้วยการเข้าชื่อการลงมติและการถอดถอนประธาน ก.อ. หรือกรรมการอัยการผู้ทรงคุณวุฒิ พ.ศ. ๒๕๖๑ ข้อ ๑๒คณะอนุกรรมการตรวจนับคะแนนหมายความว่า คณะอนุกรรมการตรวจนับคะแนนที่คณะกรรมการดำเนินการลงมติแต่งตั้งตามระเบียบคณะกรรมการอัยการว่าด้วยการเข้าชื่อการลงมติและการถอดถอนประธาน ก.อ. หรือกรรมการอัยการผู้ทรงคุณวุฒิ พ.ศ. ๒๕๖๑ ข้อ ๑๕คณะทำงานหมายความว่า คณะทำงานซึ่งอัยการสูงสุดแต่งตั้งขึ้นเพื่อช่วยคณะกรรมการควบคุมการส่งบัตรลงคะแนนคณะกรรมการตรวจนับคะแนน และคณะกรรมการดำเนินการลงมติข้อ ๕ ในการดำเนินการเลือกหรือการลงมติถอดถอนประธานก.อ. หรือกรรมการอัยการผู้ทรงคุณวุฒิ ให้เบิกค่าใช้จ่ายสำหรับคณะกรรมการควบคุมการส่งบัตรลงคะแนนคณะกรรมการตรวจนับคะแนน คณะกรรมการดำเนินการลงมติ คณะอนุกรรมการตรวจนับคะแนน และคณะทำงานเป็นค่าอาหารค่าอาหารว่างและเครื่องดื่ม ดังนี้(๑)ค่าอาหาร ให้เบิกได้ตามที่จ่ายจริงไม่เกิน ๖๐๐ บาทต่อคนต่อวัน(๒) ค่าอาหารว่างและเครื่องดื่ม ให้เบิกได้ตามที่จ่ายจริงไม่เกิน๑๐๐ บาทต่อคนต่อวันในกรณีที่มีผู้เข้าร่วมสังเกตการณ์ซึ่งได้รับเชิญจากคณะกรรมการตามวรรคหนึ่ง ให้เบิกค่าอาหารค่าอาหารว่างและเครื่องดื่มตามที่จ่ายจริงได้ตาม (๑) และ (๒) ค่าใช้จ่ายตามข้อนี้ให้เบิกจ่ายได้เท่าที่จำเป็น ตามความเหมาะสม ประหยัด และเพื่อประโยชน์ของทางราชการข้อ ๖ อัยการสูงสุดเป็นผู้มีอานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ๗ อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบข้อบังคับ ประกาศ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนประกาศ ณ วันที่ ๒๗ ธันวาคม พ.ศ. ๒๕๖๑เข็มชัยชุติวงศ์อัยการสูงสุดพิไลภรณ์/ผู้จัดทำ๒๙ พฤษภาคม๒๕๖๒[๑] ราชกิจจานุเบกษาเล่ม ๑๓๖/ตอนที่ ๓ ก/หน้า ๑/๔ มกราคม ๒๕๖๒